**CONTRACT** **DE ACHIZIŢIE PUBLICĂ DE LUCRĂRI**

**Nr. inreg.**

**încheiat azi, data de 25.06.2025**

Având ca temei legal:

Legea nr.98/2016 privind achiziţiile publice cu modificările şi completările ulterioare, Legea nr. 99/2016 privind achizițiile sectoriale, cu modificările și completările ulterioare, Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice cu modificările şi completările ulterioare; Hotărârea Guvernului nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privnd achizițiile sectoriale, cu modifcările și completările ulterioare.

**PARTILE CONTRACTANTE**:

**COMUNA DEVESEL** cu sediul in sat Devesel, comuna Devesel, Judeţul Mehedinţi, str. Tudor Vladimirescu, nr. 51, cod fiscal 7643534, telefon 0252707111, e-mail: comunadevesel@gmail.com, reprezentata legal de către **Dl. Drocan Fabian Laurentiu Costel - Primar**, in calitate de BENEFICIAR, în calitate de **beneficiar,** pe de o parte,

şi

 **SC SRL.**, cu sediul în localitatea , nr. , judetul Mehedinti, , CUI , telefon: , email: .com , reprezentată legal prin , având funcția de Administrator și în calitate de **prestator**, pe de altă parte.

Fiecare denumita individual „Partea” și împreună „Părțile”

**AVAND IN VEDERE CA:**

A. Beneficiarul dorește ca Prestatorul să execute Serviciile în conformitate cu termenii și condițiile prezentului Contract

B. Prestatorul se obligă să presteze serviciile pentru Beneficiar în conformitate cu standardele profesionale aplicabile, instrucțiunile Beneficiarului, cu respectarea termenilor și condițiilor prezentului Contract

**PRIN URMARE**,

 Părțile sunt de acord să încheie prezentul Contract cu respectarea următorilor termeni și condiții:

**Articolul 1 DEFINIȚII ȘI INTERPRETĂRI**

**1.1** Oricând sunt folosiți în prezentul Contract (inclusiv orice anexe ale acestuia) dacă nu este specificat altfel în prezentul Contract, următorii termeni vor avea următorul înțeles:

**1.1.1** **„Contract”** va însemna înțelegerea cuprinsă în acest document încheiat între Beneficiar și Prestator, astfel cum aceasta este consemnată prin prezentul înscris, incluzând toate amendamentele și anexele atașate acestuia

**1.1.2** **„Servicii”** înseamnă activitatile care se vor executa conform prezentului Contract așa cum sunt acestea detaliate în anexele prezentului Contract.

**1.1.3** **“Garanția pentru Defecte”** va însemna garanția oferită de Prestator atât pentru viciile aparente cât și pentru viciile ascunse ale Lucrărilor, pe o perioadă de garanție astfel cum este stabilită prin Clauza 13 din prezentul Contract.

**1.1.4 „Defect(e)”** va însemna execuția de slabă calitate sau deficiente care încalcă siguranța, calitatea sau cerințele tehnice și profesionale prevăzute de prezentul Contract și care fac serviciile necorespunzătoare scopurilor pentru care au fost prestate, precum și orice abatere de la cerințele stabilite mai jos și orice abatere de la obiectivele stabilite în prezentul Contract. Defectele includ atât viciile aparente, cât și viciile ascunse ale lucrarilor care fac obiectul prezentului Contract.

**1.1.5 „Legea Aplicabilă”** va fi legea română.

**1.1.6 „Obligație Esențială”** va însemna orice obligație a Prestatorului, astfel cum aceasta este reglementata in articolele 5, 7, 8.1, 9, 11, 12, 13, 16, 17, 20 si 22 din prezentul Contract.

**1.1.7 „Personalul Prestatorului”** va însemna angajații Prestatorului, agenții, reprezentanții și Subcontractorii angajați în prestarea lucrarilor pentru Beneficiar

**1.1.8 „Proces verbal de recepție”** va însemna protocolul semnat, fără obiecțiuni, de către o comisie a Beneficiarului și reprezentantul Prestatorului care confirmă că prestarea lucrarilor de către Prestator s-a realizat conform prevederilor prezentului Contract și că niciun Defect (așa cum acest termen este definit mai sus) nu există la data semnării Procesului verbal de recepție

**1.1.9 “Subcontractor”** va însemna persoana fizica sau juridică, parte a unei relații contractuale directe cu Prestatorul și contractată de Prestator cu scopul de a presta serviciile fără a fi parte a Contractului

**1.1.10 „Zi”** va însemna o zi calendaristică, dacă nu se stabilește altfel mai jos.

**1.1.11 „Zi Lucrătoare”** înseamnă o zi (alta decât sâmbăta sau duminică) în care conform legii băncile sunt deschise pentru operaţiuni în România

**1.1.12 „Viciu ascuns”** deficienta calitativa a serviciului prestat, care nu a fost cunoscuta si nici nu putea fi cunoscuta de catre Beneficiar, prin mijloace obisnuite de verificare;

**1.1.13“Beneficiar si Prestator”** partile contractante, astfel cum sunt acestea denumite in prezentul contract;

**1.2** Referinţele la un Articol sau Act adiţional reprezintă referinţe către un Articol sau Act adiţional ale prezentului Contract; actele adiţionale sunt parte din prezentul Contract.

**1.3** Titlurile Articolelor sunt introduse pentru a facilita utilizarea lor şi nu vor afecta construcţia sau înţelesul prezentului Contract.

**1.4** Referinţele la un statut, lege, prevedere, regulă, legislaţie, ordin sau altă decizie oficială sunt referiri la acel statut, lege, prevedere, regulă, legislaţie, ordin sau altă decizie oficială astfel cum este amendat(ă), modificat(ă) sau înlocuit(ă) din timp în timp.

**1.5** In prezentul contract cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

**1.6** Termenul "zi” ori ”zile” sau orice referire la zile calendaristice daca nu se specifica in mod diferit.

**Articolul 2 PREVEDERI GENERALE ȘI GARANȚII**

**2.1** Fiecare Parte declară și garantează celeilalte Părți că la momentul încheierii prezentului Contract și în orice moment ulterior pe parcursul duratei acestuia:

 **2.1.1**. este o societate înființată corespunzător și organizată conform legilor în vigoare din România și are capacitatea de a executa Lucrările, de a-și conduce afacerile astfel cum acestea sunt conduse în prezent și de a-și asuma, respecta și executa obligațiile prevăzute de prezentul Contract.

 **2.1.2.** prezentul Contract și tranzacțiile avute în vedere prin acesta au fost autorizate corespunzător prin toate acțiunile corporative necesare ale Prestatorului, iar acest Contract constituie obligația sa legală și validă care intra în vigoare conform condițiilor acestuia, exceptând cazul în care o astfel de intrare în vigoare ar putea fi limitată de insolvabilitate, faliment, reorganizare, moratoriu sau alte legi similare care afectează în general drepturile creditorilor;

 **2.1.3**. nici încheierea prezentului Contract, nici respectarea prevederilor sale nu vor intra în conflict cu sau nu vor constitui o încălcare a vreuneia dintre prevederile unui gaj, ipoteci, contract sau unui alt instrument sau aranjament care a fost încheiat sau prin care și-a asumat obligații și nu vor avea ca efect o neexecutare a lor sau necesitatea vreunui consimțământ, pentru executarea prezentului Contract, așa cum și conformarea cu termenii acestuia nu va încălca nicio prevedere a actelor lor constitutive sau a oricărei hotărâri judecătorești, act administrativ jurisdicțional, decret sau ordin sau regulă sau regulament sau instrucțiune aplicabile acestuia;

 **2.1.4**. ambele Părți recunosc că dau declarațiile și garanțiile din prezentul Articol 2 cu intenția de a determina cealaltă Parte să încheie prezentul Contract precum și că cealaltă Parte a încheiat acest Contract în baza și cu încredere deplina în fiecare dintre aceste declarații și garanții;

 **2.1.5.** fiecare Parte garantează celeilalte Părți că fiecare dintre aceste declarații este adevărată și corectă din toate punctele de vedere la momentul încheierii, precum și pe durata Contractului și că niciuna dintre ele nu omite niciun aspect a cărui omisiune are putea să inducă în eroare.

**ARTICOLUL 3 DREPTURI ȘI MĂSURI DE REMEDIERE**

3.1 Orice act/ fapt de executare a prezentului Contract nu va putea fi interpretat drept un act de renunțare la vreunul dintre drepturile conferite uneia dintre Părți de Legea Aplicabilă sau prin prezentul Contract.

**ARTICOLUL 4 DURATA CONTRACTULUI**

**4.1** Prezentul Contract va fi valabil până la îndeplinirea integrală și corespunzătoare a obligaţiilor de către ambele părţi. Intrarea in vigoare a contractului va avea loc din ziua ordinului de incepere a lucrarilor si punerii la dispozitie a amplasamentului de catre beneficiar.

4.2 Durata contractului se prelungeste cu perioade corespunzatoare determinata de conditiile meteo nefavorabile daca sunt de natura a impiedica pe executant sa realizeze lucrarile si pe perioada acestor conditii, pe perioada in care beneficiarul sau autoritatile stabilesc sistarea lucrarilor.

**ARTICOLUL 5 OBIECTUL CONTRACTULUI**

**5.1** In baza prezentului Contract, Prestatorul se obligă să presteze nivelarea terenului ce constă în aducerea suprafeței neregulate a terenului la o suprafață relativ plană/la starea initiala prin degradarea, desfiintarea si nivelarea fostelor fose ale complexului Devesel în conformitate cu documentaţia de atribuire, respectiv Caietul de sarcini şi obligaţiile asumate prin prezentul contract.

**ARTICOLUL 6 VALOAREA CONTRACTULUI**

**6.1**. Valoarea finala a contractului este de 865.000,00 lei fara TVA.

**6.2** Cantitățile de lucrări au caracter estimativ, lucrările efectiv executate putând fi mai multe sau mai puține decât cele previzionate, în funcţie de necesităţile Beneficiarului, fara a se depăși valoarea contractului.

**ARTICOLUL 7 MODALITĂȚI ȘI TERMENE DE PLATĂ**

**7.1** Prestatorul va emite o factura însoțită de Situatia de Servicii si procesul-verbal de receptie semnate atât de Prestator cât și de Beneficiar.

**7.2** Facturile vor fi emise in lei si vor contine pe langa informatiile prevazute de lege, datele de identificare complete si corecte ale Beneficiarului, asa cum sunt mentionate in preambul, numarul Contractului, numarul Comenzii, etc.

**7.3** Termenul de plata pentru facturile menționate la Art. 7.1 de mai sus este de **maxim** **30 de zile** de la data emiterii facturii însoțită de documentele justificative si numai daca la receptie nu sunt semnalate Defecte ale Lucrarilor facturate. In cazul in care se identifica Defecte, termenul de plata inițial va fi amânat in mod automat si va curge de la soluționarea Defectelor de către Prestator in termenele agreate de Parti. De asemenea, termenul de plata se proroga pana la depunerea documentelor justificative daca prestatorul a emis si trimis factura fara a fi insotita de aceste documente.

**7.4** În cazul nerespectării de către Prestator a obligațiilor prevăzute în Articolul 7.2 facturile vor fi returnate acestuia, iar termenul de plată inițial va fi amânat în mod automat pentru completarea acestor informații de către Prestator și retrimiterii facturilor către Beneficiar. În aceasta situație, Prestatorul nu va avea dreptul de a pretinde Beneficiarului plata de penalități de întârziere sau orice fel de alte daune.

**7.5** În cazul în care Beneficiarul nu îşi onorează obligaţiile de plata în termenul convenit, Prestatorul are dreptul de a calcula şi factura, cu titlu de penalităţi de întârziere, o sumă echivalentă cu **0,01%** pentru fiecare zi de întârziere din valoarea facturii neachitate.

**7.6** Fară consimțământul prealabil, în scris, al Beneficiarului, Prestatorul nu va avea dreptul să cesioneze terților creanțele sale împotriva Beneficiarului, să le gajeze sau să facă din acestea obiectul altor operațiuni juridice, cum ar fi operațiunile de factoring.

**7.7** Părțile vor respecta reglementările legale în materie de facturare și TVA aplicabile lucrarilor ce fac obiectul prezentului Contract.

**7.8** In cazul in care data scadentei plații nu este o Zi Lucratoare, termenul de plata va fi prelungit automat pana in următoarea Zi Lucratoare.

**7.9** Părțile declară expres că suma agreată a fi plătită conform prezentului Contract corespunde valorilor reale de pe piață și este considerată a fi serioasă și reală potrivit voinței ambelor Părți.

**8.0** Clauza suspensiva Procedura de atribuire a contractului de achizitie publica este initiata sub incidenta prezentei clauze suspensive, in sensul ca incheierea contractului de achizitie publica este conditionata de alocarea creditelor bugetare cu aceasta destinatie , semnarea contractului facandu­-se cu respectarea dispozitiilor referitoare la angajarea cheltuielilor din bugetele care intra sub incidenta legislatiei privind finantele publice. In cazul in care, indiferent de motive, creditele bugetare nu vor fl alocate, autoritatea contractanta, dupa primirea notificarii cu privire la neacordarea flnantarii ,isi rezerva dreptul de a anula procedura de atribuire, in conditiile in care nu exista o alta sursa de finantare, in conformitate cu prevederile art. 212 a/in (1) lit. c) teza 2 din Legea 98/2016 cu modificarile si completarile ulterioare, fiind imposibila incheierea contractului de achizifie publica. Ofertantii din cadrul acestei proceduri inteleg ca autoritatea contractanta nu poate fl considerata raspunzatoare pentru vreun prejudiciu in cazul anularii procedurii de atribuire, indiferent de natura acestuia si indiferent daca autoritatea contractanta a fost notificata asupra existentei unui asemenea prejudiciu. Ofertantii din cadrul acestei proceduri accepta utilizarea conditiilor speciale de mai sus clauzei suspensive, asumandu-si intreaga raspundere in raport cu eventualele prejudicii pe care le-ar putea suferi in situatia descrisa. Facem mentiunea ca UAT Comuna Devesel , nu poate fi actionata in niciun fel in instanta pentru neplata facuri. Clauza suspensiva este propusa ca mijloc pentru a duce la bun sfarsit obiectivele propuse. In drept se supun atentiei prevederile art. 1399 si urmatoarele din Codul civil, respectiv "este afectatat de conditie a carei eficacitate sau desfiintare depinde de un eveniment viitor si nesigur" si "conditia este suspensiva atunci cand de indeplinirea sa depinde eficacitatea obligatiei ". Executarea contractului este supusa altor conditii speciale. Clauza suspensiva specifica faptul ca sursa de flnantare pentru contractul licitat nu este asigurata in totalitate la momentul semnarii contractului si Autoritatea contractanta ar putea fi in situatia sa anuleze procedura de atribuire, in cazul in care finantarea nu se realizeaza. Scopul acestei conditii este de a preveni posibilii participanti ca exista un asemenea risc ( inclusiv de a evita aparitia unor contestatii dupa anularea contractului, respectiv neplata factura).

**ARTICOLUL 8 DREPTURILE ȘI OBLIGAȚIILE PĂRȚILOR**

**8.1 DREPTURILE ȘI OBLIGAȚIILE PRESTATORULUI**

1.Executantul se obligă să execute Lucrările menţionate la Art. 5.1 conform graficului de executie lucrari, parte integranta din prezentul Contract.

2. Prestatorul se obligă să presteze serviciile la standardele şi performanţele prevăzute în Caietul de sarcini anexă la contract;

3.Executantul se obligă să execute Lucrările numai în baza graficului de executie lucrari intomcit de executant si aprobat de beneficiar. Lucrările efecutate de Executant în afara celor prevăzute în graficul de executie lucrari sau fară dispoziţia Вeneficiarului, precum şi cele care nu respectă prevederile Contractului fară a exista în acest sens o dispoziţie scrisă a Вeneficiarului, nu vor fi plătite Executantului. Executantul va avea obligația de a înlătura aceste lucrări într-un termen stabilit cu Вeneficiarul. De asemenea, Executantul va răspunde de toate pagubele pe care le-a provocat Beneficiarului ca urmare a executării unor lucrări nesolicitate.Executantul nu va beneficia de plata lucrarilor pe care trebuie sa le inlature, fiind realizate din culpa sa si nu are dreptul de a solicita receptia lor si nu le poate factura.

4.Prestatorul se obligă să supravegheze prestarea lucrarilor, să asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi în legătură cu Contractul în măsura în care necesitatea asigurării acestora este prevăzută în Contract sau se poate deduce în mod rezonabil în funcţie de natura şi/sau caracteristicile lucrarilor.

5.Prestatorul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata prestarii lucrarilor.

6.Prestatorul îşi va desfăşura activitatea fără a afecta în vreun fel exploatarea celorlalte instalaţii în funcţiune și va asigura curăţenia la locul de muncă şi în incinta Beneficiarului unde se realizează prestarea lucrarilor.

7.Prestatorul va preda toate materialele recuperate în urma prestarii lucrarilor la depozitele (locurile special amenajate) Beneficiarului.

8.Prestatorul se obligă să nu folosească pentru prestarea lucrarilor, sub nici o formă (detaşare, angajare în afara orelor de program etc.), personalul Beneficiarului.

9.Prestatorul se obligă să participe, în mod obligatoriu, prin reprezentanţi, la datele comunicate de Beneficiar la probele instalaţiei/echipamentului/mijlocului fix care face obiectul lucrarilor, la probele de funcţionare după finalizarea prestării lucrarilor şi la recepţii, în scopul înregistrarii şi comparării parametrilor de funcţionare.

10.Prestatorul este responsabil pentru menţinerea în bună stare a instalațiilor/echipamentelor primite de la Beneficiar la predarea amplasamentului și cu privire la care se presteaza serviciile, precum şi a materialelor şi furniturilor care urmează a fi utilizate de Prestator pentru prestarea lucrarilor, de la data de începere a prestatiei pâna la data îndeplinirii de către Prestator a tuturor lucrarilor care fac obiectul Contractului confirmată prin semnarea Procesului verbal de recepţie a lucrarilor.

11.Furniturile şi materialele puse la dispoziţie de Beneficiar vor fi predate Prestatorului pe bază de proces verbal, în prezenţa responsabilului Beneficiarului nominalizat. Procesul verbal va cuprinde şi starea tehnică a acestora şi va avea anexate toate documentele care atestă cantitatea şi calitatea lor. Aceste furnituri şi materiale vor fi transportate din magazia/locul de depozitare al Beneficiarului în zona de prestare a lucrarilor de către Prestator, care îşi asumă şi răspunderea privind condiţiile, siguranţa şi securitatea transportului.

12.Prestatorul va verifica în termen de maxim 10 zile de la punerea lor la dispoziţie de către Beneficiar, cantitatea şi calitatea tuturor materialelor şi furniturilor menţionate la pct. 11 de mai sus. La descoperirea unor eventuale neconformităţi/neconcordanţe/defecte ale acestora, ale documentelor lor însoţitoare sau a unor neconcordanţe între respectivele materiale şi furnituri şi documentele lor însoţitoare, va informa în scris Beneficiarul despre aceasta în termen de maxim 2 zile de la descoperirea lor, în vederea remedierii acestora sau stabilirii, de comun acord, a modului de acţiune în continuare, cu sau fără decalarea graficului de prestare.

13.Prestatorul are obligaţia de a utiliza drumurile sau podurile ce comunică cu sau sunt pe traseul incintei Beneficiarului şi de a preveni deteriorarea sau distrugerea acestora de către traficul propriu sau al oricăruia dintre Subcontractanţii săi. Prestatorul va selecta traseele, va alege, va folosi vehiculele şi va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea furniturilor, materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective. În cazul în care se produc deteriorări sau distrugeri ale oricărui pod sau drum care comunică cu/sau care se află pe traseul incintei Beneficiarului datorită transportului furniturilor, materialelor, echipamentelor, instalaţiilor sau altora asemenea, Prestatorul are obligaţia de a despăgubi Beneficiarul împotriva tuturor reclamaţiilor/daunelor privind avarierea respectivelor poduri sau drumuri. Cu excepţia unor clauze contrare prevăzute în prezentul Contract, Prestatorul este responsabil şi va plăti consolidarea, modificarea sau îmbunătăţirea, în scopul facilitării transportului furniturilor, materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul incintei Beneficiarului.

14. Daca la prestarea lucrarilor apare un Defect din cauza dovedita a Prestatorului, Prestatorul îl va remedia, exclusiv pe cheltuiala proprie, într-un termen agreat de Părți. Prestatorul va remedia Defectul fară a cauza orice alte prejudicii Beneficiarului, conform nevoilor și solicitărilor acestuia. Partile vor incheia procese-verbale care sa descrie defectul si modul in care acesta fost inlaturat.Executantul ramane raspunzator fata de beneficiar daca nu inlatura defectul si acesta din urma poate ridica pretentii materiale impotriva sa, daca a suportat personal sau prin angajarea unui tert, costurile lucrarilor de inlaturare a defectului.

15. Prestatorul se obligă să nu transfere total sau parțial obligațiile asumate prin prezentul Contract, cu exceptia siutatiei in care nu mai are capacitatea ( tehnica si finanicara) de a le executa conform termenelor agreate cu beneficiarul; in acest caz, se accepta in prealabil si in scris de catre beneficiar, subcontractarea lucrarilor fata de un subcontractor care detine capacitatea tehnica si financiara de continuare a contractului. In caz contrar, contractul este rezolvit de drept in 10 zile calendaristice de la intervenirea incapacitatii prestatorului.

17. Prestatorul va îndeplini sau remedia în cadrul perioadei de timp solicitate toate condițiile impuse și reclamațiile făcute de autorități în baza Legii Aplicabile în măsura în care acestea au legătură cu obiectul Contractului și se datorează culpei dovedite a Prestatorului și nu il vor îndreptați pe Prestator la nicio compensație suplimentară pe lângă cea cuvenită conform Contractului. Prestatorul va rapsunde pentru lucrarile neconforme sau neexecutate in termenele convenite, daca Beneficiarului i s-au aplicat sanctiuni legale de catre autoritatile competente. Beneficiarul isi rezerva dreptul la o actiune in regres impotriva prestatorului daca pe cale conventionala, prestatorul nu acopera pagubele materiale cauzate de aplicarea sanctiunilor.

18. Prestatorul este pe deplin responsabil pentru conformitatea, stabilitatea şi siguranță tuturor operaţiunilor prestate pe şantier, precum şi pentru procedeele de prestare utilizate, operațiuni executate cu respectarea prevederilor şi a reglementărilor Legii nr. 10/1995 privind calitatea în construcţii, cu modificările ulterioare.

19. Prestatorul are obligaţia de a pune la dispoziția Beneficiarului caietele de măsurători (atașamentele) şi, după caz, în situaţiile convenite, desenele, calculele, verificările calculelor şi orice alte documente pe care Prestatorul trebuie să le întocmească sau care sunt cerute de Beneficiar.

20. Prestatorul are obligația de a respecta şi executa dispozițiile scrise ale Beneficiarului în orice situație, menționată sau nu în Contract, referitoare la Lucrare. În cazul în care Prestatorul consideră că dispozițiile Beneficiarului sunt nejustificate sau inoportune, acesta are dreptul de a ridica obiecții, în scris, fără ca obiecțiile respective să îl absolve de obligația de a executa dispozițiile primite, cu excepția cazului în care acestea contravin prevederilor legale.

21. În cazul în care respectarea şi executarea dispozițiilor prevăzute la pct. 20 determină dificultăți în prestare care generează costuri suplimentare, atunci aceste costuri vor fi acoperite de Beneficiar.

22. În cazul în care, pe parcursul prestatiei Lucrarilor, survine o eroare în poziția, cotele, dimensiunile sau aliniamentul oricărei părți a Lucrărilor, Prestatorul are obligația de a rectifica eroarea constatată, pe cheltuiala sa, cu excepția situației în care eroarea respectiva este rezultatul datelor incorecte prezentate, în scris, de către proiectant/Beneficiar. Pentru verificarea trasării stabilita de către proiectant, Prestatorul are obligația de a proteja şi păstra cu grijă toate reperele, bornele sau alte obiecte folosite la trasare.

23. Pe parcursul prestatiei şi remedierii Defectelor, Prestatorul are obligația:

i. de a lua toate măsurile pentru asigurarea tuturor persoanelor a căror prezenta pe șantier este autorizată şi de a menține șantierul (atât timp cât acesta este sub controlul sau) şi serviciile (atât timp cât acestea nu sunt finalizate şi preluate de către Beneficiar) în starea de ordine necesară evitării oricărui pericol pentru respectivele persoane;

ii. de a procura şi de a întreține pe cheltuiala sa toate dispozitivele de iluminare, protecție, îngrădire, alarmă şi pază, când şi unde sunt necesare sau au fost solicitate de către Beneficiar sau de către alte autorități competente, în scopul protejării lucrarilor sau al asigurării confortului și securității riveranilor;

iii. de a lua toate măsurile rezonabil necesare pentru a proteja mediul pe şi în afara șantierului şi pentru a evita orice pagubă sau neajuns persoanelor, proprietăților publice sau a altora, rezultate din poluare, zgomot sau alţi factori generați de metodele sale de lucru;

iv. să nu introducă în incinta șantierului mijloace fixe, materiale, dispozitive, autovehicule etc de orice fel, în afara celor menționate în Documentatia de atribuire şi / sau prezentate Beneficiarului pentru aprobarea introducerii lor şi în alte scopuri decât realizarea lucrarilor;

v. să menţină curățenia la locul de muncă şi în zona preluată pentru prestarea lucrarilor şi să evacueze ritmic din incinta Beneficiarului, prin mijloace proprii, gunoiul, materialele nerecuperabile şi surplusurile de furnituri şi materiale care au fost asigurate şi aduse în incinta șantierului de către Prestator. Prestatorul nu va arunca în sistemul de canalizare public sau al Beneficiarului reziduuri toxice. Prestatorul va depozita reziduurile de orice fel în containere proprii. Asigurarea curățeniei generale finale în zona în care s-au prestat serviciile precum și prezentarea dovezii predării deșeurilor la rampa de gunoi este condiție de acceptare la plată de către Beneficiar a ultimei facturi aferente lucrarilor efectuate de Prestator;

vi. să asigure protecția fazelor intermediare, a cailor de acces (cu dotările aferente), toate puse la dispoziție de Beneficiar, împotriva degradării, furtului şi fenomenelor naturale care nu sunt încadrate în cazurile de forță majoră menționate în Contract;

vii. să răspundă de asigurarea condițiilor de lucru/realizarea prestatiei și din punct de vedere al legislației în domeniul sănătății și securității în muncă și situațiilor de urgență (delimitarea, împrejmuirea și semnalizarea zonelor de lucru, folosirea echipamentului de protecție, a utilajelor, mijloacelor de transport și ridicat autorizate, prevederea de mijloace de stins incendiu adecvate, măsuri de prim ajutor, măsuri speciale împotriva caniculei ș.a.);

viii. să asigure accesul riveranilor prin montarea de platforme și podețe de acces conforme, semnalizarea rutieră a zonelor de lucru în carosabil, devierea traficului auto și pietonal în condiții de maximă siguranță;

24. Prestatorul este responsabil pentru menținerea în bună stare a zonei de lucru, materialelor, echipamentelor şi instalațiilor care urmează a fi puse în opera, de la data primirii ordinului de începere a până la data semnării Procesului-verbal de recepție la terminarea lucrarilor.

25. Pe parcursul prestarii lucrarilor, Prestatorul are obligația:

i. de a evita, pe cât posibil, acumularea de obstacole inutile pe șantier;

îi. de a retrage orice utilaje, echipamente, instalații pe care nu le mai utilizează și de a depozita orice surplus de materiale;

iii. de a aduna şi îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.

26. Prestatorul are dreptul de a reține pe șantier, după terminarea prestatiilor şi până la semnarea procesului verbal de terminare a acestora, numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție a lucrarilor prestate.

27. Prestatorul trebuie să aibă disponibilitate pentru intervenții de service 24 de ore pe zi, 7 zile pe săptămână, timpii de răspuns la solicitările Beneficiarului fiind următorii :

 - în maxim 1 ora de la primirea solicitării în timpul orelor de program normal;

 - în maxim 2 ore de la primirea solicitării în afara orelor de program normal, 15.30-7.30, de luni până duminica;

**8.2 DREPTURILE ȘI OBLIGAȚIILE BENEFICIARULUI**

1. Beneficiarul are obligația de a plăti facturile emise de Prestator conform prezentului Contract pentru serviciile efectiv prestate și acceptate.

2. Beneficiarul se obligă să pună la dispoziţia Prestatorului orice facilităţi şi/sau informaţii pe care acesta le-a cerut şi pe care le considera necesare îndeplinirii Contractului și de a obţine toate autorizaţiile şi avizele care intra în responsabilitatea Beneficiarului necesare prestarii lucrarilor.

3. Beneficiarul are obligația să numească responsabilul care va urmări cantitativ şi calitativ serviciile prestate şi care le va confirma.

4. Beneficiarul este responsabil pentru trasarea axelor principale, bornelor de referință, căilor de circulație şi a limitelor terenului pus la dispoziția Prestatorului, precum şi pentru materializarea cotelor de nivel în imediata apropiere a terenului.

5. Beneficiarul are obligația de a examina şi măsura serviciile care devin ascunse în cel mult 24 h de la notificarea Prestatorului.

6. Beneficiarul are obligația de a pune, cu titlu gratuit, la dispoziția Prestatorului întreaga documentație necesară pentru prestarea lucrarilor comandate la termenele stabilite prin Comenzi.

7. Beneficiarul este răspunzător pentru acuratețea și exactitatea documentelor şi a oricăror alte informații date Prestatorului;

8. Beneficiarul are obligația de a pune la dispoziţia Prestatorului, cu titlu gratuit, dacă nu s-a convenit altfel, următoarele:

i. amplasamentul liber de orice sarcina pe baza de proces-verbal de predare primire;

ii. suprafețele de teren necesare pentru depozitare şi pentru organizarea de șantier;

iii. căile de acces (dacă este cazul).

**ARTICOLUL 9 SUBCONTRACTORI**

**9.1** Dacă Prestatorul intenționează să subcontracteze parțial sau total Contractul unor terțe părți, Prestatorul trebuie să notifice în prealabil Beneficiarului asemenea Subcontractori. Niciun Subcontractor nu va fi implicat în executarea Contractului fără acordul scris prealabil al Beneficiarului.

**9.2** Pentru a emite un acord scris de acceptare, Beneficiarul poate solicita, iar Prestatorul trebuie să-i pună la dispoziție părți relevante ale acordurilor încheiate cu Subcontractorul (Subcontractorii) propus (propuși) si documente care sa ateste capacitatea tehnica si financiara a subcontractorului, cu excpetia documentelor cu caracter confindential.Necomunicarea acestor documente poate sa reprezinte un motiv singular de neacceptare a subcontractorului.

**9.3** Beneficiarul poate solicita Prestatorului, în mod justificat, înlăturarea imediată a unui Subcontractor, fără posibilitatea Prestatorului de a face reclamații împotrivă Beneficiarului din acest motiv.

**9.4** Prestatorul se obligă să angajeze doar Subcontractori autorizați în prestarea lucrarilor. Prestatorul se obligă de asemenea să fie în conformitate cu și să asigure conformitatea Subcontractorilor cu Legea Aplicabilă, în special cu legislația muncii și a asigurărilor sociale, precum și cu legislația privind protecția muncii.

**9.5** Prestatorul se obligă să încheie contracte doar cu Subcontractorii care sunt de acord cu obligațiile contractuale prevăzute în prezentul Contract, inclusiv conventii colective de sanatate si securitate in munca, daca lucrarile sunt executate de lucratorii executantului si ai subcontractorului, din care va face parte si beneficiarul.

**9.6** Prestatorul va fi răspunzător pentru executarea obligațiilor de către Subcontractorii săi ca și cum aceste obligații ar fi fost prestate chiar de către el.

**ARTICOLUL 10 PROTECŢIA PATRIMONIULUI CULTURAL NAŢIONAL – nu este cazul**

**10.1** Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul Lucrării sunt considerate, în relațiile dintre Părți, că fiind proprietatea absolută a Beneficiarului.

**10.2** Prestatorul are obligația de a lua toate măsurile de precauție necesare pentru că angajații săi sau oricare alte persoane să nu îndepărteze sau să deterioreze obiectele prevăzute la Art. 10.1, iar imediat după descoperirea şi înainte de îndepărtarea lor, de a înștiința Beneficiarul despre aceasta descoperire şi de a executa dispozițiile primite de la Beneficiar privind îndepărtarea acestora. Dacă din cauza unor astfel de dispoziție Prestatorul suferă întârzieri în respectarea graficului de executare a Lucrărilor, prin consultare, Părțile vor stabili prelungirea duratei de prestare la care Prestatorul are dreptul şi, dacă este cazul, sumele ce vor fi decontate Prestatorului pentru cheltuielile suplimentare efectiv suportate de Prestator în legătură cu luarea măsurilor de protecție a patrimoniului cultural național.

**10.3** Beneficiarul are obligația, de îndată ce a luat la cunoștință despre descoperirea obiectelor prevăzute la Art. 10.1, de a înștiința în acest sens organele competențe în domeniul protecției patrimoniului cultural național.

**ARTICOLUL 11 INSTALAREA, ORGANIZAREA, SECURITATEA ŞI IGIENA ŞANTIERULUI**

**11.1.** Instalarea şantierului

**11.1.1**. Prestatorul achiziționează pe cheltuiala şi riscul său dreptul de folosință asupra terenurilor de care ar putea avea nevoie pentru instalarea șantierului, în măsura în care cele care i-au fost puse la dispoziție de Beneficiar nu sunt suficiente.

**11.1.2.** Prestatorul suportă toate schimbările referitoare la construirea şi întreținerea instalațiilor șantierului, cuprinzând căile de acces, drumurile de deservire care nu sunt deschise circulației publice.

**11.2.** Depozitarea pământului excavat

**11.2.1**. Prestatorul achiziționează pe riscul şi cheltuiala sa dreptul de folosință asupra terenurilor de care ar putea avea nevoie că loc de depozitare temporară a pământului excavat.

**11.2.2**. Prestatorul trebuie să prezinte Beneficiarului lista acestor terenuri. Beneficiarul poate refuza propunerea Prestatorului dacă motive de interes general, cum ar fi protecția mediului, le impun.

**11.2.3.** Prestatorul este responsabil de eliminarea surplusului de pământ excavat rezultat în urma prestarii lucrarilor.

**11.3.** Securitatea şi igiena șantierului

**11.3.1.** Prestatorul va lua toate măsurile în ceea ce privește securitatea proprie, a personalului său, precum şi ale terților în vederea evitării accidentelor pe șantier. Acesta va avea în vedere toate reglementările şi instrucțiunile autorităților competente.

**11.3.2**. Prestatorul asigură iluminatul şi curățenia șantierului atât în interior, cât şi în exterior. În măsura în care este nevoie, Prestatorul va asigura şi împrejmuirea șantierului.

**11.3.3.** Prestatorul va lua toate măsurile necesare că serviciile pe care le presteaza să nu reprezinte pericole pentru terți sau circulația publică, dacă aceasta nu este deviată.

**11.3.4.** Punctele de trecere periculoase pe toată lungimea căilor de comunicare trebuie protejate cu panouri provizorii sau cu orice alte dispozitive potrivite. Căile de acces trebuie să fie iluminate şi, la nevoie păzite.

**11.3.5.** Prestatorul ia toate măsurile necesare pentru a asigura igiena instalațiilor de pe șantier destinate personalului, chiar şi prin instalarea rețelelor de alimentare cu apă potabilă şi de salubritate, dacă complexitatea șantierului o justifică.

**11.3.6** Toate măsurile de securitate şi igienă prevăzute mai sus sunt în sarcina şi pe cheltuiala Prestatorului.

**11.3.7** În cazul în care Prestatorul nu îşi îndeplinește obligațiile specificate mai sus şi fără a încălca atribuțiile autorităților competente, Beneficiarul, pe cheltuiala Prestatorului, poate să ia măsurile necesare înainte că notificarea privind neîndeplinirea obligațiilor să producă efecte.

**11.3.8**. În caz de urgență sau pericol, aceste măsuri se vor lua fără notificare prealabilă.

**11.3.9** Intervenția autorităților competente sau a Beneficiarului nu absolvă Prestatorul de responsabilități.

**11.4.** Măsuri împotriva muncii la negru

**11.4.1**. Prestatorul trebuie să impună personalului sau precum și al Subcontractanților să poarte în permanență, în incinta șantierului, un element de identificare, conținând informații cu privire la persoană şi angajator.

**11.4.2.** Prestatorul este obligat să stabilească o înregistrare care să cuprindă toate persoanele angajate care au acces pe șantier.

**11.4.3.** Înregistrarea prevăzută la 11.4.2 va fi ţinută la zi şi pusă la dispoziția persoanei autorizate din partea Beneficiarului şi a tuturor autorităților competente.

**11.4.4**. Prestatorul îşi informează Subcontractanții că aceste obligații le sunt aplicabile. El rămâne responsabil de respectarea acestora pe toată durata de prestare a lucrarilor.

**11.5.** Semnalizarea șantierului şi paza circulației publice

**11.5.1.** Atunci când serviciile afectează circulația publică, semnalizarea utilizării de către public trebuie să fie conformă cu reglementările în materie. Aceasta se realizează de către Prestator acesta din urmă fiind responsabil de furnizarea şi montarea de panouri şi dispozitive de semnalizare.

**11.5.2.** Dacă prestarea lucrarilor presupune devierea circulației, Prestatorul este responsabil, în aceleași condiții, de executarea şi întreținerea semnalizării la extremitățile secțiunilor unde circulația este întreruptă şi a semnalizării drumurilor deviate.

**11.6.** Menținerea rețelelor de utilități

**11.6.1.** Prestatorul trebuie să presteze serviciile potrivit instrucțiunilor date şi a restricțiilor, în special a celor care fac referire la rețelele de utilități (comunicații, apa, canalizare, gaze naturale, energie electrica, etc.), astfel încât să mențină în condiții normale de funcționare rețelele de orice natură care traversează șantierul.

**11.6.2** În cazul în care Prestatorul nu îşi îndeplinește obligațiile specificate mai sus şi fără a încălca atribuțiile autorităților competente, Beneficiarul, pe cheltuiala Prestatorului, poate să ia măsurile necesare înainte că notificarea privind neîndeplinirea obligațiilor să producă efecte.

**11.6.3**. În caz de urgență sau pericol, aceste măsuri se vor lua fără notificare prealabilă.

**11.6.4.** Intervenția autorităților competente sau a Beneficiarului nu absolvă de responsabilități Prestatorul.

**11.7.** Constrângeri speciale pentru prestarea lucrarilor în apropierea ariilor protejate – nu este cazul

**11.7.1.** Dacă prestarea lucrarilor se desfășoară în apropierea ariilor protejate sau deținătoare de certificate de protecție a mediului, Prestatorul trebuie să ia, pe riscul şi cheltuiala sa, măsurile necesare pentru a reduce în măsura în care este posibil, efectele care pot cauza dificultăți de acces, zgomotul motoarelor, vibrații, fum şi praf.

**11.8.** Demolarea construcțiilor

**11.8.1.** Prestatorul nu poate demola construcțiile din interiorul șantierului înainte de a notifica Beneficiarul. Notificarea va fi transmisă acestuia cu 5 zile înainte, iar tăcerea Beneficiarului este considerata acceptare tacita în ce privește demolarea construcțiilor. În ce privește selecția materialelor, Prestatorul va respecta prevederile dispozițiilor legislației în domeniu referitoare la reutilizarea sau valorificarea materialelor provenite din demolare sau demontare.

**11.9**. Utilizarea explozibililor – nu este cazul

**11.9.1.** Prestatorul trebuie să ia pe riscul şi cheltuiala sa, toate măsurile necesare pentru că utilizarea explozibililor să nu prezinte nici un risc pentru personalul său sau pentru alții şi a nu cauza pagube proprietății sau vecinătăților.

**11.9.2.** În timpul prestarii lucrarilor şi în special după explozie, Prestatorul trebuie să examineze fragmentele excavate şi straturile superioare ale “craterului” pentru că părţi de rocă sau alte elemente să nu cadă sau să alunece direct sau indirect în crater.

**11.9.3.** Prestatorul trebuie de asemenea să se asigure că nici un material susceptibil de explozie nu rămâne pe șantier sau în cazul în care rămâne, să asigure procedura de detonare, tratare și neutralizare.

**11.10.** Gestiunea deșeurilor pe șantier

**11.10.1.** Valorificarea sau eliminarea deșeurilor rezultate ca urmare a execuției Lucrărilor intră în responsabilitatea Executantului că deținător al deșeurilor pe durata execuției Lucrărilor

**11.10.2.** Prestatorul va răspunde în calitate de producător al deșeurilor în privința ambalajelor produselor pe care le folosește şi a celor rezultate din intervențiile sale.

**11.10.3.** Prestatorul efectuează, pe riscul şi pe cheltuiala să, toate operațiile prevăzute în legislație cu privire la gestionarea deșeurilor (inclusiv colectarea, depozitarea, transportul, valorificarea sau eliminare) în legătură cu deșeurile rezultate că urmare a prestarei Lucrărilor ce fac obiectul Contractului, conform reglementărilor legale, indiferent dacă Prestatorul are calitatea de deținător sau producător al deșeurilor respective. Prestatorul va preda Beneficiarului dovada îndeplinirii obligației prevăzute în legislația privind gestionarea deșeurilor.

**11.10.4.** Pentru deșeurile periculoase, se vor utiliza formularele specifice legislației în vigoare.

**11.10.5**. Înainte de începerea lucrarilor, Beneficiarul transmite Prestatorului toate informațiile pe care le consideră necesare pentru valorificarea şi eliminarea deșeurilor, conform prevederilor legale.

**11.10.6.** Prestatorul va lua permanent măsuri pentru îndepărtarea materialelor care nu au nicio legătură cu serviciile executate.

**11.10.7.** Pe măsură ce serviciile avansează, Prestatorul va degaja amplasamentul pus la dispoziție pentru prestarea lucrarilor, de deșeurile rezultate.

 **ARTICOLUL 12 RECEPȚII, INSPECȚII ȘI VERIFICĂRI**

**12.1** Beneficiarul, prin reprezentantul sau, are dreptul de a inspecta lucrarile pentru a verifica conformitatea lor cu cerințele din caietul de sarcini.

**12.2** Inspecţiile şi condiţiile necesare a fi îndeplinite pentru recepţia acestora sunt cele prevăzute în Documentația de atribuire. Beneficiarul are obligaţia de a notifica, în scris Prestatorului, identitatea reprezentanţilor săi împuterniciţi pentru efectuarea testelor şi inspecţiilor.

**12.3** Prestatorul are obligaţia de a anunţa Beneficiarul, în timp util şi, în orice caz, cu cel puţin 2 zile înainte, cu privire la participarea la orice inspecţii, teste, verificări pentru care s-a stabilit prin planul calitătii obligativitatea participării Beneficiarului. Neparticiparea Beneficiarului nu va constitui motiv de neefectuare a lor şi/sau de întrerupere de către Prestator a lucrarilor. Inspecţiile, testele, verificările se vor face obligatoriu în timpul programului de lucru al personalului de prestare al Prestatorului sau Subcontratorilor. Toate eventualele cheltuieli legate de aceste inspecţii, teste şi verificări privind transportul şi cazarea reprezentanţilor Beneficiarului vor fi suportate de acesta din urmă. Restul cheltuielilor, legate de inspecţiile, testele, verificările propriu-zise la punctele de lucru / sediul Prestatorului şi / sau Subcontractorilor vor fi suportate de Prestator.

**12.4** Prestatorul are obligaţia ca pe toată durata de prestare a lucrarilor să permită oricînd reprezentanţilor de specialitate ai Beneficiarului să verifice stadiul de prestare a acestora. Dacă pentru aceste verificări sunt necesare vizite la sediul / punctele de lucru ale Prestatorului sau Subcontractorilor săi, Beneficiarul va anunţa Prestatorul în prealabil. La solicitarea Beneficiarului, acestuia i se va pune la dispoziţie, pentru examinare, evidenţele cu privire la autorizarea şi instruirea personalului propriu de prestare, părţi din documentaţie, aparate şi scule pentru probe, aparate de măsură şi, prin persoane competente, i se va da toate lămuririle solicitate, cu condiţia că prin aceasta să nu fie făcute publice secrete de afaceri ale Prestatorului. Informaţiile primite şi documentele consultate vor fi considerate de Beneficiar drept confidenţiale, dacă nu au ca suport documentaţia asigurată de acesta din urmă. Verificările se vor face obligatoriu în timpul programului de lucru al personalului de prestare al Prestatorului sau Subcontractantilor săi. Toate eventualele cheltuieli privind transportul şi cazarea reprezentanţilor Beneficiarului în scopul participării la aceste verificări vor fi suportate de acesta din urmă. Restul cheltuielilor, legate de verificările propriu-zise la punctele de lucru, la sediul Prestatorului şi/sau sediile subantreprenorilor, vor fi suportate de Prestator.

**12.5** Prestatorul va avea disponibilitate pentru intervenții 24 de ore pe zi. În caz de avarie sau pentru prevenirea producerii unor avarii, Prestatorul va interveni (i) în maxim 1 ora de la primirea solicitării din partea reprezentanților Beneficiarului în timpul orelor de program și (ii) în maxim 2 ore de la primirea solicitării din partea reprezentanților Beneficiarului în afara orelor de program.

**12.6** La finalizarea lucrarilor, Prestatorul are obligaţia de a notifica, în scris, Beneficiarului că sunt îndeplinite condiţiile de recepţie, solicitând acestuia convocarea comisiei de recepţie. Pe baza situaţiilor confirmate şi a constatărilor efectuate pe teren, Beneficiarul va aprecia dacă sunt întrunite condiţiile pentru a convoca comisia de recepţie.

**12.7** În cazul în care se constata că sunt lipsuri sau deficiente, acestea vor fi notificate Prestatorului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o noua solicitare a Prestatorului, Beneficiarul va convoca comisia de recepţie. In maxim 48 de ore de la notificarea Prestatorului, Partile vor incheia un proces verbal in care se va consemna anularea obiectiilor referitoare la lucrarile lipsa si remedierea deficientelor mentionate in anexa la procesul verbal de receptie la terminarea lucrarilor.

**12.8** Dupa emiterea Procesului Verbal de Receptie la Terminarea lucrarilor, Beneficiarul nu mai poate emite alte solicitari de remediere de servicii, penalizari, diminuari de valori si alte asemenea, decat cele consemnate in procesul-verbal de receptie la terminarea lucrarilor.

**12.9 O**bligatia receptiei lucrarilor cade in sarcina Beneficiarului, iar termenul maxim pentru efectuarea receptiei lucrarilor de la data înștiințării de catre Prestator privind finalizarea lucrarilor, este de maxim 30 de zile.

**12.10** Recepția se va face conform PE 027/97 sau HGR 273/1994, după caz.

**ARTICOLUL 13 OBLIGAȚIA DE GARANȚIE**

**13.1** Prestatorul va garanta și va fi răspunzător pentru asigurarea faptului că prestarea lucrarilor este realizata în siguranță, cu diligență și conform prevederilor contractuale, legislației aplicabile, standardelor relevante și practicilor tehnice curente.

**13.2** Prestatorul răspunde pentru viciile ascunse ale construcției ivite într-un interval de 5 ani de la recepţia lucrarilor şi, după împlinirea acestui termen, pe toată durata de existentă a construcţiei, pentru viciile structurii de rezistenta, ca urmare a nerespectării proiectelor şi detaliilor de prestare aferente prestarii lucrarilor.

**13.3** Fără a aduce atingere oricăror alte drepturi ale Beneficiarului sau oricăror obligații privind garanția Prestatorului, Prestatorul va executa din nou pe propria cheltuiala servicii care s-au dovedit a fi, în ceea ce privește calitatea sau cantitatea, necorespunzătoare cu cerințele Beneficiarului.

**13.4** În cazul în care Prestatorul nu-și va respecta obligațiile prevăzute la art. 13.3, Beneficiarul va avea dreptul, la expirarea unei perioada rezonabile de timp, de a repara orice defecte/daune pe seama și cheltuiala Prestatorului.

**13.5** Perioada de garanție va începe de la data semnării, fară obiecțiuni, de către părțile contractante a Procesului verbal de recepție la terminarea lucrarilor. Perioada de garanție este de **2 luni.**

**13.6** Beneficiarul va notifica Prestatorul cu privire la orice defecte în cadrul perioadei de garanție aplicabile.

**ARTICOLUL 14 RĂSPUNDEREA CONTRACTUALA**

**14.1** Fiecare Parte este răspunzătoare pentru neîndeplinirea, îndeplinirea necorespunzătoare sau cu întârziere a obligațiilor asumate prin prezentul Contract.

**14.2** Fiecare Parte va raspunde și va despăgubi cealalta Parte pentru orice Defecte, neconcordante, erori sau omisiuni ale livrărilor și/sau prestațiilor sale și pentru orice încălcare a prezentului Contract.

**14.3** Nerespectarea de către Prestator a termenelor de prestare așa cum acestea au fost stabilite prin Contract/Comenzi atrag penalități de întârziere de 0,01% pentru fiecare zi de întârziere, calculate la valoarea Comenzii de referinta. Totalul penalitatilor de intarziere nu poate depasi valoarea Comenzii. Prestatorul este raspunzator si de alte prejudicii cauzate beneficiarului daca exista o legatura directa de cauzalitate intre aceste prejudicii si neexecutarea lucrarilor la timp sau executarea lor defectuoasa.

**14.4** Nerespectarea de catre Beneficiar a termenelor de plata asa cum acestea au fost stabilite prin Contract atrag penalități de întârziere de 0,01% pentru fiecare zi de întârziere. Totalul penalitatilor de intarziere nu poate depasi valoarea facturii restante.

**14.5** Prevederile Art. 14.3 nu vor fi aplicabile daca depășirea termenelor de prestare a fost notificata Beneficiarului și acesta și-a dat acordul scris cu privire la prelungirea termenelor respective.

**14.6** Prestatorul va fi răspunzător necondiționat și va despăgubi integral Beneficiarul pentru orice dauna cauzată Beneficiarului sau terților de actele sau omisiunile Personalului Prestatorului, dauna dovedita a fi din culpa Prestatorului.

**14.7** Prestatorul va fi deplin răspunzător și va apăra, va proteja și va despăgubi integral și imediat Beneficiarul pentru și împotriva tuturor daunelor care ar putea să decurgă din eșecul Prestatorului de a-și îndeplini obligațiile contractuale, în special împotriva formulării de pretenții de către terți. Daune dovedite in mod expres a fi din culpa Prestatorului.

**14.8** În cazul oricărei încălcări a obligației de confidențialitate, Partile vor proteja și vor despăgubi cealalta Parte pentru daunele produse printr-o astfel de încălcare.

**ARTICOLUL 15 LEGEA APLICABILĂ. SOLUȚIONAREA LITIGIILOR**

**15.1** Prezentul Contract este guvernat de legile din România.

**15.2** Părțile vor încerca să soluționeze pe cale amiabilă orice dispută apărută în executarea prezentului Contract. În cazul în care Părțile nu reușesc să ajungă la o înțelegere pe cale amiabilă, disputa va fi dedusă spre judecata instanțelor competente de la sediul Beneficiarului.

**ARTICOLUL 16 ETICA / PREVENIREA CORUPŢIEI**

**16.1** În executarea prezentului Contract, părţile se obligă să respecte cu stricteţe regulile de conduită etică și prevederile legale aplicabile care interzic mituirea persoanelor publice sau private, traficul de influența, spălarea de bani, care, în particular, ar putea conduce la excluderea dintr-un contract public, incluzând dar fără a se limita la:

⮚ Legea nr. 78/2000 pentru prevenirea, descoperirea și sancționarea faptelor de corupție;

⮚ Legea nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative;

⮚ Legea nr. 286/2009 privind Codul penal.

Părţile se obligă să implementeze politicile şi măsurile necesare în vederea prevenirii actelor de corupție, precum și a celor aflate în legătură directă cu acestea.

**16.2** Prestatorul recunoaște și declară că toate sumele care îi vor fi transferate de Beneficiar în baza prezentului Contract, sunt destinate exclusiv pentru îndeplinirea Contractului.

**16.3** Prestatorul se obligă să nu utilizeze sumele care îi vor fi transferate ca finanțare ilegală la orice formă de activitate sau orice activitate opusă ordinii publice sau bunelor moravuri din Romania sau din oricare alt stat.

**16.4** Prestatorul declara că, din cunoștințele sale, reprezentanții săi legali, directorii, angajații, agenții săi, precum și orice persoană care prestează servicii în numele său în beneficiul Beneficiarului, în baza prezentului Contract, atât direct cât și indirect, nu au oferit și nu vor oferi, solicita, autoriza sau accepta oferirea de bani sau orice alte beneficii și nu au acordat și nu vor acorda niciun avantaj sau beneficiu vreunei companii, întreprindere sau persoane, incluzând oficiali sau angajați guvernamentali, partide politice, candidați politici, persoane care dețin poziții publice de orice fel pentru sau în numele unei ţări, agenții publice sau companii deținute de către stat, vreunui funcționar al unei organizații publice naționale sau internaționale, cu scopul de a influența persoana respectivă în cursul exercitării îndatoririlor sale oficiale sau cu scopul de a răsplăti sau a determina exercitarea în mod necorespunzător, de către o persoana, a unei funcții sau activităţi relevante, în scopul obținerii sau menținerii de către Beneficiar a unor avantaje și/sau a unor activităţi comerciale.

**16.5** Prestatorul se angajează să se asigure de respectarea prevederilor acestui articol/capitol de către orice persoană său entitate cărora acesta ar trebui să le transfere, total sau parțial Prețul Contractului că urmare a intervenției lor în cadrul executării Contractului.

**16.6** În general, Prestatorul declară că, în cadrul prezentului Contract, conduită sa va fi conformă cu practicile etice și nu va aduce atingere imaginii Beneficiarului, grupului din care acesta face parte sau acționarilor săi.

**16.7** Prestatorului îi este de asemenea interzis din Prețul Contractului să ofere vreun beneficiu, sau să cedeze la solicitarea oricărei persoane care susține a avea o influență reală sau presupusă pe lângă un funcționar public, astfel încât să nu abuzeze de influența sa pentru a obține contracte sau orice decizie favorabilă.

**16.8** Prestatorul declară că va respecta prevederile aplicabile în materie socială și fiscală.

**16.9** Prestatorul se obligă să notifice Beneficiarului orice încălcare a oricărui termen al acestei clauze, în termen de maxim 15 zile de la constatare.

**16.10** În cazul în care Beneficiarul notifică Prestatorul despre faptul că există dovezi care confirmă că Prestatorul a încălcat orice termen al acestei clauze, atunci:

a) Beneficiarul are dreptul să suspende contractul fără a transmite notificare în acest sens, atât timp cât Beneficiarul consideră necesar să investigheze situația în cauză, fără a atrage vreo responsabilitate sau obligație către Prestator pentru această suspendare;

b) Beneficiarul se obligă să întreprindă toate măsurile pentru a preveni pierderea sau distrugerea oricăror documente doveditoare care au legătura cu situația în cauza

**16.11** În cazul în care Prestatorul încalcă orice termen al acestei clauze, atunci:

a) Beneficiarul poate să rezilieze prezentul Contract, cu efect imediat, fără nicio notificare prealabilă și fără nicio răspundere în sarcina sa;

b) Prestatorul se obligă să despăgubească Beneficiarul, până la limita maximă permisă de lege, pentru orice prejudicii, pierderi, sau cheltuieli suportate de Beneficiar că urmare a încălcării de către Prestator a termenilor prezentei clauze.

**ARTICOLUL 17 SECURITATE/ PREVENȚIE**

**17.1** Prevenirea accidentelor

**17.1.1** Prestatorul va verifica permanent respectarea măsurilor de siguranță pentru prevenirea accidentelor de muncă, conform legilor în vigoare din Romania.

**17.2.** Prestatorul va fi răspunzător pentru toți angajații acestuia și se va asigura că acestora li s-a făcut instructajul de protecția muncii și că au primit echipamentul de protecție necesar și că s-au luat toate măsurile rezonabile de prevenție în legătură cu angajații și cu echipamentele.

**17.3** Asigurările sociale obligatorii

**17.3.1** Personalul Prestatorului trebuie să fie asigurați conform asigurărilor sociale din România.

**17.4** Conformitate cu Legea Aplicabilă

**17.4.1** Doar persoanele care îndeplinesc toate prevederile statutare și de reglementare (ex. permis de muncă) pot fi implicate în derularea prezentului Contract.

**17.4.2** În măsura în care sunt folosite măsuri speciale de siguranță precum parole, protecție împotrivă copierii etc., acestea vor fi definite împreună cu Beneficiarul. Prestatorul își asuma responsabilitatea de a nu instala niciun drept de acces pentru care Beneficiarul nu este autorizat.

**17.4.3** În cazul în care cerințele de securitate nu sunt respectate, aceasta constituie o încălcare grava a prezentului Contract, având ca posibilă urmare rezilierea Contractului, în funcție de opțiunea Beneficiarului.

**ARTICOLUL 18 SUCCESORI LEGALI**

**18.1** Dacă forma legală a Partilor se va modifica în vreun fel, acestea se vor notifica imediat în scris făcând dovada în acest sens, toate obligațiile și drepturile sale se vor transfera succesorului sau legal.

**ARTICOLUL 19 NOTIFICĂRI**

**19.1** Orice comunicare sau notificare destinată a fi transmisă sub incidența sau în legătură cu acest Contract vor fi făcute în scris, prin unul din următoarele mijloace de comunicare:

i. personal;

ii. prin orice serviciu de curierat expres recunoscut, cu confirmare scrisă de primire;

iii. prin e-mail care permite confirmarea scrisă a transmiterii complete.

**19.2** Orice modificare a adreselor sau detaliilor de mai sus va fi notificată în scris celeilalte Părți, sub sancțiunea că orice comunicare sau notificare trimisă la adresele/detaliile indicate anterior de către Părți să fie considerată validă și recepționată.

**19.3** Orice comunicare sau notificare transmisă personal trebuie să fie confirmată ca fiind primită de către Partea destinatară prin semnarea unei copii a respectivei comunicări sau notificări, în sensul luării sale la cunoștință, cu specificarea orei și datei primirii.

**19.4** Orice comunicare sau notificare transmisă prin curier expres recunoscut se va considera ca fiind primită după trecerea a trei (3) Zile Lucrătoare de la expediere sau de la data menționată pe confirmarea scrisă de primire, oricare intervine prima, fiind suficientă demonstrarea faptului că plicul conținând respectiva comunicare sau notificare a fost adresat în mod corespunzător și transmis serviciului respectiv de curierat expres pentru transmitere prin curier.

**19.5** Orice comunicare sau notificare trimisă prin e-mail se va considera ca fiind primită de către destinatar în ziua în care expeditorul a primit confirmare scrisă a transmiterii complete (i.e. un raport scris automat de confirmare a livrării).

**ARTICOLUL 20 DOCUMENTELE CONTRACTULUI**

**20.1** Documentele Contractului, în ordinea priorității, sunt:

i. Contractul si Anexele sale (plus act aditional, daca este cazul );

ii. Documentatia de atribuire si toate documentele care au facut obiectul procedurii de achizitie a Lucrarilor;

iii. Lista Subcontractorilor ( daca este cazul);

**ARTICOLUL 21 CARACTERUL CONFIDENŢIAL AL CONTRACTULUI**

**21.1.** Partile se obligă să gestioneze toate informaţiile primite una de la cealalta drept informaţii confidenţiale, care nu pot fi împărtăşite sub nicio formă unei terţe părţi fără aprobarea expresă datã în scris. Partile se obligă să se asigure că informaţiile primite sunt tratate ca atare de angajaţii, colaboratorii şi contractanţii săi.

**21.2.** Dezvăluirea oricărei informații față de persoanele implicate în îndeplinirea Contractului se va face în mod confidențial și se va extinde numai asupra acelor informații necesare în vederea îndeplinirii acestuia.

**21.3.** O parte va fi exonerată de răspunderea pentru dezvăluirea de Informații confidențiale dacă:

a) informația era cunoscută părții înainte ca ea să fi fost primită de la cealaltă parte sau devine cunoscută public fără nicio implicare din partea părții; sau

b) informația a fost dezvăluită după ce a fost obținut acordul scris al celeilalte părți contractante pentru asemenea dezvăluire; sau

c) o parte a fost obligată în mod legal sã dezvăluie informația sau dezvãluirea informaţiei se produce în contextul necesității respectării unor obligații legale precum și în temeiul unor dispoziții emise de un organism judiciar, administrativ, de reglementare sau de către o autoritate competentă cu putere coercitivă. În acest caz, cu excepţia situaţiei în care sunt incidente cerințe legale de asigurare a confidenţialității cu privire la dezvăluirile făcute către organismele/autoritățile mai sus menționate (de ex. dezvăluirile făcute în scopul efectuării unor cercetări cu caracter penal), partea în cauză care dezvăluie Informația confidențială/Informațiile confidențiale, se obligă sã:

- limiteze divulgarea strict pentru a acoperi necesitatea respectării unor astfel de obligații, și

- informeze cealaltă parte cu privire la dezvăluirile realizate.

d) Beneficiarul dezvăluie informația colaboratorilor săi (de ex. avocați, consultanți financiari etc.);

e) o parte dezvăluie informația către instanța de judecată, tribunalul arbitral, experții tehnici numiți de instanţã sau aleși de către pãrți, mediatorului ales pentru soluționarea unei dispute/litigiu, executorului judecătoresc (în situația apariției unei dispute/litigiu între părți) precum și în contextul necesității respectării obligațiilor stabilite în sarcina sa prin dispoziții ale instanțelor judecătorești/arbitrale sau în cuprinsul unui acord de mediere încheiat între părți.

**21.4.** În sensul prezentului Contract, vor reprezenta „*Informații confidențiale*” oricare și toate informațiile legate de afacerile celeilalte părți și/sau oricare și toate informațiile legate de îndeplinirea obiectului prezentului Contract, inclusiv, dar fără a se limita la: planuri de dezvoltare, condiții financiare, planuri de afaceri, identitatea partenerilor de dezvoltare, informații, evidențe ale afacerii, liste de clienți, evidențe ale proiectelor, rapoarte de piață, evidențe ale angajaților și manuale, politici și proceduri de conducere a afacerii, informații legate de procedurile, tehnologiile şi/sau teoriile și orice alte informații care ar putea fi dezvăluite de către o parte către cealaltă parte sau la care, uneia dintre părți i se poate acorda accesul de către cealaltă parte, în conformitate cu prevederile prezentului Contract, sau care sunt generate ca rezultat al sau în legătură cu obiectului Contractului, care nu sunt disponibile publicului larg.

**21.5.** Părțile se obligă să primească și să păstreze confidențialitatea asupra Informațiilor confidențiale. Fără a limita în nici un fel dispozițiile anterioare, părțile promit și sunt de acord:

(i) să nu aducă la cunoștința unei terțe părți Contractul sau orice prevedere a acestuia, în afara acelor persoane implicate în îndeplinirea Contractului;

(ii) să protejeze orice Informație confidențială împotriva folosirii, publicării sau dezvăluirii neautorizate;

(iii) să nu folosească orice Informație confidențială decât în scopul îndeplinirii obligațiilor stabilite prin acest Contract;

(iv) să nu furnizeze, publice, dezvăluie, transfere sau sã folosească în alt mod, direct sau indirect, în orice manieră, orice Informație confidențială, cu excepția situaţiei în care deţine o autorizare expresã a unor astfel de acţiuni ce a fost datã în scris de cãtre cealaltã parte, în concordanță cu prevederile acestui articol;

(v) să nu folosească nicio Informație confidențială pentru a concura în mod neloial sau a obține avantaje necuvenite față de cealaltă parte, în orice activitate comercială care poate fi asemănătoare cu activitatea comercială desfășurată de către cealaltă parte;

(vi) să atragă atenția fiecărei persoane implicate în activitățile care fac obiectul prezentului Contract, căreia i se acordă acces la orice Informație confidențială, asupra faptului că îi este strict interzisă utilizarea, publicarea sau dezvăluirea, sau permiterea altor persoane să utilizeze, în interes propriu sau în detrimentul celeilalte părți, oricare dintre Informațiile confidențiale și, la cererea părții vătămate, să transmită acelei părți un exemplar al unui acord scris în acest sens, semnat de către persoanele respective;

(vii) să respecte oricare alte măsuri de securitate, solicitate în scris de către cealaltă parte.

**21.6.** Obligațiile de confidențialitate enumerate în prezentul Contract sunt nelimitate în timp. Beneficiarul îi poate solicita Prestatorului, oricând pe perioada executării Contractului, cât și după încetarea acestuia, să distrugă Informațiile Confidențiale, indiferent de suportul pe care acestea sunt stocate.

**21.7.** Părțile convin că nicio parte nu va emite nicio declarație / anunț public privind Informațiile confidențiale, inclusiv cu privire la obiectul sau clauzele prezentului Contract, fără a deține consimțământul scris prealabil al celeilalte părți.

**ARTICOLUL 22 ÎNCETAREA CONTRACTULUI**

**22.1** Prezentul Contract încetează în următoarele cazuri:

a) la expirarea duratei prevăzute la Art. 4.1;

b) la epuizarea valorii prevazuta la art. 6.1;

b) prin acordul Părţilor consemnat în scris;

c) prin reziliere, potrivit Art. 22.2;

d) prin denunţare unilaterală de către Beneficiar, potrivit Art. 22.3.

**22.2** Beneficiarul poate rezilia prezentul Contract de plin drept, cu efect imediat, fără a fi necesară punerea în întârziere a Prestatorului (punerea în întârziere rezultând din simplul fapt al neexecutării), fără necesitatea unei alte formalităţi şi fără intervenţia instanţelor de judecată, în oricare dintre situaţiile următoare:

1. Prestatorul nu-si indeplineste oricare sau toate Obligatiile Esentiale;
2. apariţia oricărei alte incapacităţi legale care să împiedice executarea prezentului Contract;
3. deschiderea procedurii falimentului Prestatorului;
4. in conditiile prevazute la Art. 18.

**22.3** Beneficiarul poate denunta unilateral Contractul, oricand pe durata valabilitatii acestuia, fara vreo formalitate prealabila si fara interventia instantei de judecata, cu o simpla notificare scrisa transmisa Prestatorului cu 30 de zile inainte de data prevazuta pentru incetarea Contractului. În cazul denunţării unilaterale a Contractului, Prestatorul este indreptatit numai la plata corespunzătoare pentru partea din Contract îndeplinită până la data denunţării unilaterale.

**22.4** În cazul denunţării unilaterale a Contractului potrivit art. 22.3, Prestatorul este îndreptățit la plata corespunzătoare pentru partea din Contract îndeplinită până la data denunţării unilaterale, inclusiv penalitatile de intarziere.

**ARTICOLUL 23 FORȚA MAJORĂ**

**23.1.** În situația în care un Eveniment de Forță Majoră (condiție care va include consecințele acestuia) împiedică una dintre Părți să își respecte sau întârzie respectarea obligațiilor decurgând din acest Contract se vor aplica următoarele măsuri:

**23.1.1** Partea va fi scutită de respectarea și de răspunderea pentru nerespectarea acelor obligații pe care nu le poate îndeplini că o consecință a unui Eveniment de Forță Majoră;

**23.1.2.** Orice perioadă de timp acordată sau permisă în baza prezentului Contract pentru îndeplinirea oricărei obligații va fi prelungită cu perioada de timp pentru care Partea nu poate să își respecte obligația (obligațiile) specifică(e) ca urmare a existenței acelui Eveniment de Forță Majoră; cu condiția, totuși, că Partea afectată să-și fi respectat obligațiile ce-i revin în baza art. 25.5 și 25.7 de mai jos;

**23.1.3.** Durata Contractului va fi prelungită cu perioada de timp pentru care Partea nu poate să își respecte obligația (obligațiile) specifică(e) că urmare a existenței acelui Eveniment de Forță Majoră.

**23.2.** Dacă la expirarea unei perioade de cel puțin 30 de zile de la apariție, Evenimentul de Forță Majoră (sau consecințele acestuia) continuă, Partea afectată de acesta va avea dreptul să rezilieze prezentul Contract în conformitate cu prevederile art. 24 în orice moment după expirarea acestei perioade, cu condiția ca Evenimentul de Forță Majoră să continue în momentul acestei rezilieri.

**23.3.** Fără a limita caracterul general al acestei noțiuni, Evenimentele de Forță Majoră sunt definite ca fiind:

⮚ Oricare evenimente ce nu pot fi controlate de Partea în cauză; și

⮚ Nu au putut fi prevăzute în mod rezonabil înainte de semnarea Contractului, și

⮚ Ale căror efecte nu puteau fi evitate de către respectiva Parte; și

⮚ Care afectează drepturile și obligațiile Părții în baza acestui Contract

**23.4.** Evenimentele de Forță Majoră vor include următoarele:

**23.4.1**. Evenimente Naturale de Forță Majoră cum ar fi:

a) trăsnete, cutremure, uragane sau secetă și alte condiții climaterice extraordinare, că de exemplu temperaturi anormal de scăzute care nu au un istoric privind apariția regulată a acestora;

b) explozii, foc sau inundații (dacă nu sunt cauzate de Partea respectivă sau orice altă persoană pentru care aceasta este responsabilă);

c) contaminări nucleare, chimice sau biologice (dacă nu sunt cauzate de Partea respectivă sau orice altă persoană pentru care aceasta este responsabilă); sau

d) bombe sau alte muniții neexplodate sau descoperiri de fosile sau relicve arheologice.

**23.4.2.** Evenimente Politice de Forță Majoră, cum ar fi:

a) război sau război civil (declarat sau nu) sau conflict armat, blocade și embargouri;

b) acțiuni violente de stradă sau rebeliuni civile;

c) orice act sau amenințare de terorism credibilă în mod rezonabil la adresa Părții respective; sau

d) greve sau alte mișcări revendicative la scară națională și motivate în mare parte politic sau economic.

**23.4.3.** Evenimente Nefavorabile de Forță Majoră, cum ar fi:

a) greve sau alte acțiuni de protest ale salariaților unei Părți, cu condiția ca Partea în cauză să depună toate eforturile rezonabile pentru prevenirea apariției grevei sau pentru stingerea acesteia, atunci când ar fi fost necesar și posibil în mod practic să depună acele eforturi;

b) maladii, epidemii, pandemii, carantină, închiderea frontierelor impuse de autoritățile competențe;

c) exproprieri sau confiscare de facilități impuse de autoritățile statului pentru protejarea unor interese publice, acte ale inamicilor statului, război, război civil, revoluție, rebeliuni, insurecții, sabotaj, revolte, acte de terorism și orice amenințare credibilă a oricăror situații menționate anterior.

**23.5.** O Parte afectată de un Eveniment de Forță Majoră va informa cealaltă Parte cât mai curând posibil, dar nu mai târziu de 10 (zece) zile după ce ia cunoștință de apariția unui Eveniment de Forță Majoră, furnizând detalii complete despre durata și efectele estimate ale acestuia. Dacă Evenimentul de Forță Majoră durează mai mult de o săptămână, Partea afectată va informa periodic cealaltă Parte dar nu mai rar de o dată la două săptămâni despre derularea evenimentelor.

**23.6.** (1) În dovedirea Evenimentului de Forță Majoră, Părțile convin asupra utilizării oricăror informări oficiale de la oricare autorități statale/entități naționale și/sau internaționale, incluzând, dar fără limitare la ministere de resort, autorități aero-portuare, servicii/direcții din cadrul Poliției/ISU etc.

(2) Informările oficiale pot fi utilizate în scopul celor de mai sus indiferent dacă sunt sau nu adresate în mod individual Părțîi afectate sau au un caracter de informare publică.

**23.7.** O Parte afectată de un Eveniment de Forță Majoră va depune toate eforturile pentru a-și relua îndeplinirea obligațiilor cât mai curând posibil iar între timp să diminueze efectele acestui eveniment și va informa complet cealaltă Parte în legatură cu măsurile luate în acest sens, cu condiția ca acest lucru să nu presupună costuri nerezonabile pentru Partea afectată de Evenimentul de Forță Majoră.

**ARTICOLUL 24 PRELUCRAREA DATELOR CU CARACTER PERSONAL**

**24.1** Prelucrarea datelor cu caracter personal ale reprezentanților legali, semnatarilor și persoanelor de contact (angajați sau colaboratori)

(i) Prestatorul și Beneficiarul prelucrează datele cu caracter personal ale reprezentanților legali, semnatarilor și persoanelor de contact ale celeilalte Părți în scopul negocierii, încheierii și executării Contractului (inclusiv pentru realizarea de plăți și facturare). În consecința acestui scop principal, se vor prelucra date și pentru următoarele scopuri: a) statistici și analize; b) îmbunătățirea lucrarilor și eficientizarea costurilor; c) arhivare; d) realizarea de audituri și controale interne; e) accesul în locațiile / sediile părților; f) prevenirea și investigarea fraudelor și a incidentelor de securitate fizică și informatică; g) apărarea drepturilor fiecărei Părți contractante; h) colaborarea cu autoritățile de stat; i) realizarea de chestionare legate de obiectul contractului; j) alte scopuri compatibile cu obiectul contractului.

(ii) În scopul limitării volumului de date, Părțile vor prelucra doar datele necesare îndeplinirii scopurilor de mai sus: numele, prenumele, funcția, adresa de email profesională și numărul de telefon profesional. Suplimentar, Părțile pot prelucra imaginile video ale persoanelor vizate atunci când acestea vizitează sediile sau locațiile celeilalte Părți.

(iii) În calitatea lor de operatori de date în relațiile cu proprii reprezentanți legali / semnatari /persoane de contact (angajați și colaboratori), Părțile se obligă să informeze în mod transparent aceste persoane vizate cu privire la: a) prelucrările de date realizate prin derularea contractelor de muncă/colaborare încheiate cu aceste persoane vizate și b) categoriile de destinatari ai datelor ce aparțin acestor persoanelor vizate.

**24.2** Prelucrarea datelor cu caracter personal pentru alte scopuri

În cazul în care, prin intermediul acestui Contract, o Parte va prelucra date cu caracter personal ale celeilalte Părți pentru alte scopuri decât cele menționate la punctul 24.1, Părțile se obligă se semneze un acord de prelucrare a datelor, în conformitate cu cerințele impuse de Regulamentul UE 2016/679 ("GDPR"), legislația națională privind protecția datelor cu caracter personal și în considerarea recomandărilor / ghidurilor emise de Comitetul European pentru Protecția Datelor.

**24.3** Prelucrările incidentale ale datelor cu caracter personal

(i) Părțile vor implementa măsuri tehnice și organizatorice pentru a preîntâmpina și limita prelucrările de date incidentale.

(ii) Dacă pe parcursul derulării contractului, o Parte prelucrează în mod incidental date cu caracter personal ale celeilalte Părți, această prelucrare se va realiza cu respectarea cu principiului bunei-credințe și a prevederilor generale de confidențialitate.

(iii) Orice prelucrare incidentală de date trebuie adusă la cunoștința celeilalte Părți, în cel mai scurt timp.

**24.4** Incidentele de Securitate cu privire la datele cu caracter personal prelucrate conform art. 24.1 și 24.3 de mai sus

Parțile se vor notifica reciproc în cel mult 24 de ore de la producerea oricărui incident de securitate asupra datele cu caracter personal ale celeilalte părți. Notificarea va conține cel puțin următoarele detalii: (a) descrierea incidentului de securitate; (b) tipul de date care a făcut obiectul incidentului de securitate; (c) identitatea persoanelor vizate sau dacă nu este posibil, numărul de persoane vizate afectate; (d) consecințele produse persoanelor vizate afectate de incidentul de securitate; (e) o descriere a măsurilor luate sau pe care urmează să le ia pentru soluționarea sau diminuarea impactului produs de incidentul de securitate, precum și termenul de implementare a acestor măsuri (f) datele de contact ale responsabilului cu protecția datelor; (g) orice alte informații relevante cu privire la incidentul de securitate.

**24.5** Prestatorul declară și acceptă prin prezenta cã va furniza către Beneficiar toate și orice informații ar fi necesare acestuia din urmă în vederea soluționării oricărui diferend în care este implicat urmare a încălcării securității datelor cu caracter personal şi cã va despăgubi Beneficiar, în integralitate, pentru toate sancțiunile la care acesta este expus, indiferent de natura lor, atât pentru pagubă suferită cât și pentru câștigul nerealizat.

**ARTICOLUL 25 DISPOZIȚII FINALE**

**25.1** Următoarele Articole ale Contractului vor rămâne în vigoare după încetarea prezentului Contract și vor obliga în continuare Părțile și succesorii acestora și cei care li se vor substitui în drepturi și obligații: “Prevederi Generale și Garanții”, „Răspundere” „Obligația de garanție”, „Confidențialitate” și „Protecția Datelor cu Caracter Personal”.

**25.2** Acest Contract (cu anexe) este înțelegerea deplină dintre Prestator și Beneficiar referitoare la obiectul în cauza și înlocuiește toate înțelegerile verbale și scrise, comunicările sau acordurile anterioare dintre Prestator și Beneficiar. În plus, Părțile convin că, în afara de acest Contract și de anexele la acesta, niciun document sau act nu constituie baza pentru acest Contract.

**25.3** Prevederile prezentului Contract pot fi modificate cu acordul Părților, printr-un act adițional scris la acesta.

Prezentul Contract a fost încheiat astazi, 25.06.2025, în 2 (două) exemplare originale, câte unul pentru fiecare parte.

**BENEFICIAR, PRESTATOR,**

**Comuna Devesel ,**

**Primar, Administrator,**

**Drocan Fabian Laurentiu Costel**

**Viza C.F.**

### Anexa nr. 1 la contractul nr. inreg. 25.06.2025

### CONVENŢIE

### SECURITATE ŞI SĂNĂTATE ÎN MUNCĂ,

### SITUAŢII DE URGENŢĂ ŞI PROTECŢIA MEDIULUI

 În scopul prevenirii accidentelor de muncă, a incidentelor periculoase, a bolilor profesionale şi a incendiilor la lucrările ce se execută în baza contractului de către **,** S.C. S.R.L., reprezentată prin dl. , în calitate de administrator, numit PRESTATOR şi U.A.T. Devesel, reprezentată prin dl. Drocan Fabian Laurentiu Costel, în calitate de Primar, numit BENEFICIAR, la data semnării contractului s-a încheiat prezenta Convenţie prin care se stabilesc obligaţii reciproce.

Prezenta convenţie s-a stabilit în baza prevederilor Legii nr. 319/2006 a securităţii şi sănătăţii în muncă, cu modificările și completările ulterioare, a H.G. 1425/2006, a H.G. nr. 955/2010 pentru aprobarea normelor metodologice de aplicare a Legii securităţii şi sănătăţii în muncă, a Normelor generale de prevenire şi stingere a incendiilor OMAI nr. 163/2007, a Legii 307/2006 privind apărarea împotriva incendiilor, a Legii 481/2004 privind protecţia civilă, OUG nr. 21/2004 privind Sistemul naţional de management al situaţiilor de urgenţă, OUG nr. 195/2005 privind protectia mediului, Legea Apelor nr. 107/1996 modificată şi completată de Legea nr. 310/2004, Legea 211/2011 privind regimul deseurilor.

**A. OBLIGAŢIILE PRESTATORULUI**

Personalul care execută lucrările şi desfăşoară activităţi în baza contractului de prestare/ prestări servicii se consideră personal din exterior şi va fi numit în prezenta convenţie „**prestator**”.

1. După semnarea contractului de prestare/prestări servicii, privind lucrările de monitorizarea calitatii solului, prestatorul are obligaţia de a prezenta conducerii U.A.T. Devesel următoarele:

- lista nominală cu membrii echipei: numele, prenumele, nr. marca, seria şi nr. B.I. sau C.I., grupa sanguina, functia/calificarea, cu nominalizarea sefului de echipa;

- lista cu autovehiculele prestatorului care vor intra pe teritoriul U.A.T. Devesel: denumire autovehicul, numărul de înmatriculare (dacă este cazul);

- lista cu inventarul sculelor, dispozitivelor şi echipamentelor tehnice pe care prestatorul le introduce în unitate;

- copia actelor din care să rezultă calitatea de salariat al prestatorului care va executa activităţi în baza contractului de prestare/prestări servicii, privind lucrările de monitorizarea calitatii solului;

- copii ale autorizaţiilor de funcţionare din punct de vedere al securităţii şi sănătăţii în muncă şi al protecţiei mediului ale societăţii prestatorului;

- lista aspectelor de mediu identificate pentru serviciile efectuate pentru sau in numele U.A.T. Devesel;

- adresă oficială din partea prestatorului din care să rezulte:

* autorizarea lucrătorilor conform cerinţelor legale în vigoare (autorizaţii);
* elaborarea planului de prevenire şi protecţie;
* elaborarea instrucţiunilor proprii de SSM pentru activităţile desfăşurate pe teritoriul şi în numele U.A.T. Devesel.

Toate documentaţiile solicitate vor purta semnătura conducerii unităţii prestatorului, cu excepţia celor emise de autorităţile competente, care vor purta menţiunea „conform cu originalul”.

 2. Prestatorul se obligă să asigure participarea personalului propriu, care va efectua lucrări în baza contractului, la instruirea lucrătorilor în domeniul securităţii şi sănătăţii în muncă, situaţii de urgenţă şi protecţia mediului, efectuată în prima zi de lucru.

 Consemnarea efectuării instruirii de securitate şi sănătate în muncă, se va face pe fişa de instruire colectivă / proces verbal de instruire, personalul prestator semnând de luare la cunoştinţă a materialului prezentat. Fişa de instruire colectivă se întocmeşte în două exemplare, din care un exemplar se va păstra de către BENEFICIAR, care a efectuat instruirea şi un exemplar se păstrează de către PRESTATOR, angajatorul lucrătorilor instruiţi.

Această instruire nu scuteşte prestatorul de a efectua instruirea introductiv generală la angajare, la locul de muncă şi periodic pentru personalul propriu, conform reglementărilor legale în vigoare.

3. Personalul prestatorului este obligat să respecte indicaţiile primite la instruirea introductiv generală referitoare la traseele stabilite de beneficiar pentru accesul personalului, circulaţia mijloacelor de transport şi a utilajelor prestatorului la locurile de muncă.

***ATENŢIE !!! Personalul prestatorului va purta obligatoriu vestă reflectorizantă galbena fosforescenta cu inscriptionarea numelui companiei pentru toti lucratorii sai iar pentru legatorii de sarcina autorizati vor fi rosii/portocalii pe tot timpul efectuării lucrărilor.***

 4. Personalul prestatorului este obligat să respecte indicaţiile primite la instruirea introductiv generală referitoare la modul de alarmare şi acţiune în caz de incendiu şi modul de folosire a mijloacelor de primă intervenţie.

5. Personalul prestatorului este obligat să respecte indicaţiile primite de la beneficiar privind depozitarea temporară în locuri special amenajate a deşeurilor rezultate din urma lucrărilor pe care le execută.

6. Prestatorul îşi va desemna la începerea activităţii personalul calificat care urmează să execute activităţi în baza contractului de prestare / prestări servicii. Personalul care va efectua lucrările va cunoaşte modul de alarmare şi modul de intervenţie în cazul apariţiei unor poluări accidentale în zona de lucru.

6. La apariţia unei poluări accidentale prestatorul este obligat să anunţe imediat admitentul privind următoarele:

* condiţiile tehnice în care s-a produs poluarea;
* măsurile întreprinse pentru limitarea efectelor poluării;
* măsuri tehnice şi organizatorice pentru eliminarea efectelor poluării.

7. Prestatorul are responsabilitate totală privind respectarea obligaţiilor de mediu în zona de lucru predată pentru executarea activităţilor în baza prezentului contract.

8. Programul de lucru al prestatorului terţ se stabileşte de comun acord cu beneficiarul pentru zilele lucrătoare.

Prestatorul va semnaliza zona de lucru în mod corespunzător pe timp de zi şi de noapte prin montarea de indicatoare de avertizare şi interzicere a accesului în zona protejată şi respectiv cu indicatoare reflectorizante şi semnalizări luminoase pe timp de noapte. Semnalizarea de securitate a zonelor de lucru se va face conform prevederilor H.G. 971/2006 si va fi facuta prin grija si costurile prestatorului.

Prestatorul va respecta normele generale de PSI conform OMAI 163/2007 şi măsurile de prevenire şi stingere a incendiilor.

 9. Prestatorul va respecta prevederile SSM şi de SU referitoare la obligaţiile ce-i revin la începerea lucrării şi pe parcursul acesteia, schimbarea şefului de echipă sau a componenţei echipelor de lucru, la întreruperea, reluarea, mutarea în altă zonă şi încheierea lucrărilor.

Şeful de echipă / responsabilul de lucrări al prestatorului va instrui membrii echipei asupra măsurilor de securitate şi sănătate în muncă şi a situaţiilor de urgenţă specifice activităţii desfăşurate şi asupra tehnologiei de lucru ce trebuie aplicată.

 Prestatorul va supraveghea personalul din subordine privind respectarea normelor de securitate şi sănătate în muncă şi a situaţiilor de urgenţă, a ordinei şi disciplinei la locul de muncă.

La încheierea zilei de lucru, retragerea formaţiei se va face organizat, cu aprobarea celui ce a admis la lucru formaţia respectivă. Întreruperea lucrării va fi consemnată în autorizaţia de lucru.

La terminarea lucrării, şeful formaţiei de lucru se va prezenta obligatoriu la admitent (şeful de tură) pentru a închide autorizaţia de lucru.

La întreruperea sau încheierea lucrărilor, personalul prestator va lua toate măsurile specificate de normele de securitate în muncă, situaţii de urgenţă şi protecţia mediului.

 10. Prestatorul se obligă să doteze personalul de lucru propriu cu scule, unelte, schele, dispozitive, mecanisme de ridicat omologate, mijloace tehnice de semnalizare de securitate şi sănătate a zonelor de lucru şi cu echipament individual de protecţie (salopetă, bocanci protecţie, cizme, ochelari protecţie, cască de protecţie, mănuşi protecţie, vestă reflectorizantă, hamuri de siguranţă, combinezoane de protecţie, mască de protecţie, etc.) certificat conform normelor metodologice de aplicare a Legii nr. 319/2006, acestea aflându-se în stare bună de funcţionare/utilizare.

De asemenea, va respecta prevederile PSI privind dotarea cu mijloace de primă intervenţie în caz de incendiu, corespunzător lucrărilor executate.

 11. Prestatorul va lua măsuri urgente pentru remedierea deficienţelor semnalate de beneficiar, privind respectarea normelor de securitate şi sănătate în muncă, situaţii de urgenţă şi de protecţie a mediului, de respectare a ordinei şi disciplinei la locul de muncă.

12. Personalul prestatorului va respecta ordinea, curăţenia, normele de igienă la utilizarea grupurilor sociale şi sanitare puse la dispoziţie de admitent.

13. Prestatorul este direct răspunzător de incidentele şi avariile provocate din vina sa şi de nerespectarea de către personalul propriu a prevederilor normelor de securitate şi sănătate în muncă, a situaţiilor de urgenţă şi a protecţiei mediului.

**B. OBLIGAŢIILE BENEFICIARULUI**

1. Responsabilii de SSM, SU şi protecţia mediului vor efectua instruirea introductiv generală personalului prestator, privind securitatea şi sănătatea în muncă, situaţii de urgenţă şi protecţia mediului.

 În cadrul instruirii privind ***protecţia mediului*** vor fi prezentate:

- notiuni de legislaţie în domeniul protecţiei mediului, aplicabile obiectului contractului;

- consecinţe posibile ale necunoaşterii sau nerespectării legislaţiei mediului;

- modul de alarmare în caz de poluare accidentală şi modul de utilizare a mijloacelor de primă intervenţie;

- locurile special amenajate pentru depozitarea temporară a deşeurilor rezultate în urma executării lucrărilor de reparaţii;

- tipuri de deşeuri specifice zonei în care se execută lucrări de reparaţii.

- Prestatorul anunţă beneficiarul privind producerea unei poluări accidentale;

- Beneficiarul observă producerea unei poluări accidentale în zona de lucru a prestatorului;

 - Anunţarea factorilor de decizie ai beneficiarului şi prestatorului;

- Anunţarea de către beneficiar a autorităţilor de mediu privind apariţia poluării;

- Mobilizarea echipei şi a mijloacelor de intervenţie ale prestatorului;

- Mobilizarea echipei şi a mijloacelor de intervenţie ale beneficiarului;

- Limitarea şi eliminarea poluării produse;

- Anunţarea de către beneficiar la autoritatea locală de mediu privind încetarea poluării.

2. Beneficiarul va lua măsurile organizatorice care îi revin la executarea lucrării de către prestatorul terţ: va întocmi şi completa documentele privind admiterea la lucru (autorizaţie de lucru, proces - verbal de predare - primire în reparaţie, permis de lucru cu foc, etc.), întreruperea, terminarea şi încheierea lucrărilor precum şi indicarea căilor de acces.

3. Beneficiarul va lua măsurile tehnice, de securitate şi sănătate în muncă şi de situaţii de urgenţă înscrise în documentele de lucru, conform Ordin 114/2022, a Ordinului 163/2007, precum şi în instrucţiunile interne, regulamentul intern al societăţii şi va admite efectiv la lucru echipele prestatorului.

 4. Beneficiarul va efectua controale periodice privind modul în care se execută lucrarea şi felul cum sunt respectate prevederile securitate şi sănătate în muncă, de situaţii de urgenţă şi de protecţie a mediului de către personalul prestatorului.

 5. Beneficiarul are dreptul de a întrerupe lucrarea şi de a evacua echipa prestatorului din zona de lucru dacă se constată abateri ale personalului prestatorului de la normele de securitate şi sănătate în muncă, situaţii de urgenţă şi protectia mediului sau încălcarea ordinii şi disciplinei la locul de muncă. Reluarea lucrărilor se va face cu aprobarea admitentului, numai după ce prestatorul a luat toate măsurile pentru remedierea abaterilor constatate.

6. Benefiaciarul poate transmite periodic prestatorului avertizări privind impactul executării unor lucrări asupra mediului ambiant.

7. Beneficiarul are obligaţia să anunţe la autoritatea locală de mediu producerea evenimentelor ce au ca efect poluarea unei zone a teritoriului sau ca urmare a efectuării unor lucrări de către prestator.

8. Beneficiarul are obligaţia să anunţe la autoritatea de mediu încetarea poluării.

# C. REGLEMENTĂRI FINALE

1. Cercetarea împrejurărilor în care s-a produs accidentul de muncă cu incapacitate temporară de muncă se va face, imediat după comunicare, de către comisia numită prin decizie de conducerea persoanei juridice care organizează activitatea în care s-a produs evenimentul. Dacă în accident sunt implicate şi victime angajate la persoane juridice diferite, la cercetare pot participa şi delegaţi ai acestora.

2. Cercetarea împrejurărilor în care s-au produs avariile sau incendiile se face de către comisia numită prin decizie de către conducerea U.A.T. Devesel conform legislaţiei în vigoare.

3. Accidentul care a antrenat incapacitate temporară de muncă / invaliditate / deces se înregistrează la persoana juridică la care este angajată victima.

4. Accidentele care se produc personalului prestatorului, în afara zonelor de lucru sau căilor de acces stabilite, se vor înregistra de către unitatea de prestare.

5. În cazul în care apar situaţii deosebite, neprevăzute în reglementările în vigoare, înregistrarea accidentelor de muncă va fi stabilită de către Inspectoratul Teritorial de Muncă Mehedinti.

## D. ALTE PREVEDERI

1. Prezenta convenţie nu se substituie prevederilor normelor tehnice cu caracter metodologic elaborate de organisme abilitate şi nici prevederilor legale ale normelor de securitate şi sănătate în muncă, situaţii de urgenţă sau mediu în vigoare.

2. Prevederile prezentei convenţii vor fi prelucrate cu personalul admitentului şi al prestatorului.

3. Beneficiarul şi prestatorul au obligaţia să se anunţe reciproc ori de câte ori constată abateri de orice fel referitoare la prevederile prezentei convenţii.

4. Se vor respecta cu stricteţe prevederile OUG 195/2005 privind protecţia mediului.